b"\n_START_ARTICLE_\nSenyoria de Mardonya\n_START_PARAGRAPH_\nLa senyoria de Mardonya fou una jurisdicci\xc3\xb3 feudal centrada a Mardonya (Mardogne) a Coserans._NEWLINE_El seu origen fou Germ\xc3\xa0 de la casa dels Foix, vescomte de Coserans 1510-1515, que va deixar al seu fill Joan el vescomtat de Coserans, i al segon fill Llu\xc3\xads la senyoria de Mardonya. Llu\xc3\xads es va casar amb Gabriela de Dienne i van tenir dos fills: Josep, que fou senyor i despr\xc3\xa9s bar\xc3\xb3 de Mardonya, i Germana._NEWLINE_Josep va morir deixant del seu matrimoni amb Francesca de Lastic una sola filla de nom Gabriela com la seva \xc3\xa0via, que encara que es va casar dues vegades no va tenir fills; la successi\xc3\xb3 va passar a Germana, fill de Llu\xc3\xads de Mardonya, casada amb Miquel Anjoni, senyor d'Anjoni, Facilmagne i Tournemire, obrint la dinastia dels Anjoni anomenats marquesos de Foix-Mardonya._NEWLINE_Per la seva banda Joan de Coserans (Joan II 1515-vers 1530) va deixar com a successor un fill, Joan Pau (vers 1530-1560) que va morir deixant nom\xc3\xa9s una filla de nom Francesca, que es va casar amb Francesc de Mauleon, senyor de la Cor (la Cour), obrint la branca dita de Foix-Mauleon dels vescomtes de Coserans; per successius enlla\xc3\xa7os la branca va passar als Modave (Foix-Modave) i als Polignac (Foix-Polignac) fins a la revoluci\xc3\xb3."